Hoë hakke vir babas - Voelgoed
Tuis Pages-Post Hoë hakke vir babas
Hoë hakke vir babas
Die maatskappy Pee Wee Pumps in Greensburg, Pennsilvanië, het nou begin om sagte pantoffels met gepunte tone en hakke vir babas van ses maande en jonger te vervaardiger.
Op hul advertensiefoto’s verskyn babadogtertjies in kleredrag wat lyk asof dit vir volwasse vroue gemaak is. Hierdie skoene kos tot byna R400 per paar. Die maatskappy sê dat die kinders (= babas!) hiermee kan begin om hul eie modestempel af te druk, maar baie ouers is woedend en sê dat die maatskappy kinders seksualiseer.
Ek kan nie verstaan waarom ouers hul kinders van ŉ onskuldige en eenvoudige kinderlewe wil beroof nie. Ek word al hoe meer dankbaar vir my kinderlewe diep in die bosse op Eagles Crag baie ver weg van die beskawing af. Ek sal bieg dat ek tot in my hoërskooljare feitlik niks van seks geweet het nie. Maar ek het in ŉ eenvoudige onkomplekse omgewing grootgeword, en het daarna oorgenoeg tyd gekry om die grootmenslewe te ontdek.
Voor my oë sien ek hoe hierdie onskuldige kindertjies speel waarvan Jesus vir ons in Matteus 11:16-17 vertel:
Hulle is net soos kinders wat op die markpleine vir mekaar sit en roep:
Ons het vir julle op die fluit gespeel,
en julle het nie gedans nie!
Ons het ’n treurlied gesing,
en julle het nie gehuil nie!’
Vorige artikelLaai jou denke af!
Volgende artikel84. Versterk vertering met vesel